Երկրին մոտեցող աստերոիդներ

Երկրին մոտեցող աստղակերպեր, աստղակերպեր են, որոնց պերիհելիոնը 1.3 ա. մ.Երկրին մոտեցող աստերոիդների խմբերը  Ն. Բ. Ժելեզնով Աստերոիդա-գիսաստղային վտանգ` խնդրի ժամանակակից վիճակը: -ից փոքր է։

Հնարավոր վտանգավոր մարմիններ (ՀՎՄ) համարվում են այն աստղակերպերը, որոնք կարող են տեսանելի ապագայում մոտենալ Երկրին 0.05 ա. մ. (7, 5 * 106 կմ) հեռավորության վրա կամ ավելի մոտ և որոնց բացարձակ աստղային մեծությունը չի գերազանցում 22-ը։ Եթե ընդունենք աստղակերպերի ալբեդոյի միջին արժեքը հավասար 0.13-ի, ապա այս պայմանը նշանակում է, որ աստղակերպը ունի մոտավորապես 150 մետր տրամագիծ։ Այս դասակարգումը տրվել է ելնելով այն փաստից, որ ավելի փոքր մարմինը մինչև Երկիր հասնելն ամբողջովին կոչնչանա մթնոլորտում։

 Սպառնալիքի աստիճանը և վտանգավորության սանդղակներ 
Սպառնալիքի աստիճանը մերձերկրյա մարմիններից տարբեր է և գնահատվում է որոշ մեթոդներով՝ կախված նրանց չափերից, Երկրին մոտենալու նվազագույն հեռավորությունից և նրա հետ ընդհարվելու հավանականությունից։

Խոշոր տիեզերական մարմինները, որոնց տրամագիծը կազմում է ավելին քան կիլոմետր, Երկրի հետ ընդհարման դեպքում սպառնում են մարդկությանը որպես բացահայտ գլոբալ աղետ։ Դրանից ավելի փոքր աստղակերպերը (օրինակ՝ 270-մետրանոց Ապոֆիս և 270-մետրանոց ) կարող են առաջացնել համարյա նույն տեսակի լրջագույն հետևանքներ։ Դատելով երկրաբանական տվյալներից (մի քանի հարյուր հարվածային խառնարանների հետազոտություններ), մեր մոլորակի պատմության մեջ խոշոր երկնային մարմնի հետ ընդհարումներ եղել են ոչ մեկ անգամ։ Որոշ գիտնականներ այսպիսի մի խոշոր մարմնի անկման հետ են կապում զանգվածային կենդանի օրգանիզմների անհետացումը (մոտ 250 միլիոն տարի առաջ)։ Մեկ այլ մարմին, համաձայն Ու. Ալվարեսի տեսությանԴինոզավրերին կործանեցին… տիեզերական ճանապարհորդները , բերեց դինոզավրերի անհետացմանը։

Համեմատաբար փոքր մարմինները նույնպես հանդիսանում են Երկրի համար լուրջ վտանգ, քանի որ նրանց պայթյունները բնակելի վայրերի մոտակայքում կարող են բերել զգալի ավերածությունների, որոնք համեմատելի են ատոմային պայթյունի հետևանքների հետ։ Միայն պատահաբար 1908 թվականին Տուգուսկյան երկնաքարի անկումը բնակավայրերից հեռու վայրում չհանգեցրեց այդպիսի հետևանքների։

Միայն փոքր աստղակերպերի-երկնաքարերի մուտքը Երկրի մթնոլորտ և անկումը (ինչպես, օրինակ՝ մետրանոց  2008 թվականին), որպես կանոն, չեն հանգեցնում լուրջ հետևանքների։

ՀՎՄ-երի սպառնալիքի գնահատման համար գոյություն ունեն մի քանի սանդղակներ։

 Թուրինի սանդղակ 
Ամենահայտնի սանդղակն է Թուրինյան սանդղակը։ Կախված աստղակերպի ուղեծրից, զանգվածից և արագությունից նրան շնորհվում են բալեր 0-ից մինչև 10 .

 Աստղակերպերի (0 բալ) - ընդհարման հետևանքներ՝ Երկրի հետ հանդիպելու հավանականություն չկա։
 Աստղակերպերի (10 բալ) - ընդհարման հետևանքներ՝ մոլորակը բնակեցնող կենդանիների տեսակները պետք է պակասեն մի քանի անգամ։

 Պալերմոյի սանղակ 
Պալերմոյի սանդղակով () գնահատականների փոխարեն օգտագործվում է PS ( բառակապացության հապավում) անընդհատ ինդեքսը, որը որոշվում է որպես հաշվարկված ժամանակահատվածի ընթացքում որոշակի մարմնի հետ ընդհարման սպասելի հավանականության և նույն ժամանակահատվածում նման մարմինների հետ ֆոնային ընդհարման հավանականության հարաբերության լոգարիթմ

 Աղբյուրները 
Արեգակնային համակարգում տեղաշարժվում են հսկայական քանակի գիսաստղեր և աստղակերպեր։ Նրանց հիմնական զանգվածը (ավելին քան 98%) կենտրոնացած է աստղակերպերի հիմնական գոտում (տեղաբաշխված է Մարսի և Յուպիտերի ուղեծրերի միջև), Կոյպերի գոտում և Օորտի ամպում (ամպի գոյությունը դեռևս ապացուցում են միայն օժանդակ տվյալները)։ Պարբերաբար, այս շրջանների մարմինները հարևանների հետ ընդհարումների կամ ավելի մեծ մարմինների ձգողության ուժերի ազդեցության հետևանքով լքում են իրենց ուղեծրերը և կարող են ուղղվել, օրինակ դեպի ԵրկիրԱնսպասելի հյուրեր ։ Գիսաստղերից սպասվող հնարավոր վնասը ավելի քիչ հավանական է, գիտնականներին առաջին հերթին հետաքրքրում են աստղակերպերը։

Գոյություն ունեն նույնպես ոչ քիչ այնպիսի աստղակերպեր (որոնք կազմում են այսպես կոչված Ապոլոնի խումբը), որոնց ուղեծրերը հատում են երկրայինը, և դա ստեղծում է հնարավոր հավանական ընդհարման վտանգ։ Չի կարելի բացառել նաև վտանգը այն աստղակերպերի կողմից, որոնց ուղեծրերը գտնվում են Երկրի ուղեծրի ներսում (Ատենի խումբ) կամ դրսում, սակայն շատ մոտ (Ամուրի խումբ)։

Երկրին մոտեցող ամենահայտնի աստղակերպերից մեկը Ատենի խմբին պատկանող 270 մետրանոց Ապոֆիսն է, որի անցումը Երկրին մոտ տարածության վրա սպասվում է 2029 թվականին։ 2004 թվականին ՆԱՍԱ-ի Մերձերկրյա մարմինների հսկողության ծառայությունը () հայտարարեց, որ Ապոֆիս աստղակերպին տրվում է երկու բալ՝ ըստ Թուրինի սանդղակի (մարմինը կմոտենա Երկրին, սակայն ընդհարումը քիչ հավանական է)։ Ավելի ուշ Ապոֆիսին ավելացրին ևս երկու բալ (ընդհարման հավանականությունը ավելին է քան մեկ տոկոսը; արդյունքում հնարավոր են տեղային ավերածություններ)։ Ավելի նոր հաշվարկները նրան հավասարեցրին այլ ՀՎՄ-ների հետ.

Հայտնի է նաև նույն մեծության (250-մետրանոց)  աստղակերպը, որը 2008 թվականի հունվարի 29-ին մոտեցել էր Երկրին 1.5 անգամ ավելի մեծ հեռավորության վրա քան Լուսինն է։

Երկրին ամենաշատը մոտեցել են շատ փոքր (մեկից մինչև մի քանի մետր տրամագծով) հետևյալ աստղակերպերը. -ը՝ մինչև 6150 կմ 2008 թվականի հոկտեմբերի 9-ին; -ը՝ 6535 կմ 2004 թվականի մարտի 31-ին; 2009 VA-ը՝ 14000 կմ 2009 թվականի նոյեմբերի 6-ինԵրկիրը չբախվեց անհայտ աստերոիդի հետ .

Փոքր աստղակերպերից որոշները, ինչպես օրինակ՝ մեկ մետրանոց -ը, մտնում են Երկրի մթնոլորտ և վառվում երկնաքարերի նման)։

 Հայտնաբերման պատմությունը 
Երկրին մոտեցող ուղեծրով պատմականորեն առաջին հայտնաբերված աստղակերպ է Ամուրի խմբի Էրոսը (1898 թվականին)։ Ամուրի խմբի ամենախոշոր աստղակերպ է Գանիմեդը (որը պետք չէ շփոթել Յուպիտերի արբանյակ Գանիմեդի հետ), նրա տրամագիծը մոտավորապես կազմում է 32 կմ (Էրոսինը՝ մոտ 17 կմ)։

Վերջին մի քանի աստղակերպերը՝
 Աստղակերպ ՝ հայտնաբերվել է 20 ժամ առաջ այն բանից, երբ այն այրվեց մթնոլորտում Սուդանի երկնքում 2008 թվականի հոկտեմբերի 7-ին։
 Աստղակերպ ՝ հայտնաբերվել է 2009 թվականի փետրվարի 28-ին (նվազագույն հեռավորության վրա Երկրին մերձենալուց երեք օր առաջ) աստղագետ Ռոբերտ ՄաքՆոտի կողմից, երկնքի լուսանկարների ուսումնասիրման ժամանակ։ Աստղակերպը առավելագույնս մոտեցել է Երկրին 2009 թվականի մարտի 2-ին (15։44 Երևանի ժամանակով, 13։44 Գրինվիչի ժամանակով)։ Չափերը՝ 20-50 (27-40) մետր։ Հեռավորությունը Երկրից՝ 66 (72) հազ. կմ։ Թվերի տարբերությունը ծագել է նրանից, որ աստղակերպերի տրամագիծը հաշվարկվում է հիմնվելով նրանց ալբեդոյի վրա, և քանի որ աստղագետները չգիտեն թե որքան լույս է արտացոլում -ի մակերևույթը, նրանք հաշվարկների ընթացքում հիմնվում են միջին արժեքների վրա։ Աստղակերպի շարժման արագությունը (Երկրին առավելագույն մերձեցման պահին )՝ 20 կմ/վ։ Ընդհարման դեպքում պայթյունի էներգիան հավասար կլիներ տրոտիլի համարժեքով 1 մեգատոննա (մեծ հզորության մեկ ատոմային ռումբ)։ Համեմատության համար՝ Տունգուսկայի երկնաքարի անկման հետևանքով (պայթել է մթնոլորտում Սիբիրի վրա 1908 թվականի հունիսի 30-ին) 80 միլիոն ծառեր էին պառկեցվել մոտավորապես 2000 քառակուսի մետր տարածության վրա, որը համապատասխանում է տրոտիլի համարժեքի 10-ից 40 մեգատոննա պայթյունինՆ. Վ. Վասիլյև։ Տունգուսկյան երկնաքարի պարադոքսները և խնդիրները: ։
 Աստղակերպ ՝ 7 մետրանոց երկնային մարմին, որը անցել է Երկրից մոտով 14 000 կիլոմետր հեռավորության վրա 2009 թվականի նոյեմբերի 9-ին .
 Աստղակերպ ՝ հայտնաբերվել է 2010 թվականի հունվարր 11-ին։ Մարմնի չափերն էին մոտ 15 մետր։ Հունվարի 13-ին մոտ 12։48 Գրինվիչի ժամանակով (16։48 Երևանի ժամանակով) այն անցավ Երկրից 130 հազ. կմ հեռավորության վրա։ Այս աստղակերպը հետաքրքիր է նրանով, որ իր ուղեծրով նրա պտույտի պարբերությունը համարյա հավասար է մեկ տարու ։ Ենթադրություն է առաջադրվել, որ այս մարմինը իրենից ներկայացնում է Արհեստական արբանյակի բեկոր ։
 Աստղակերպ ՝ հայտնաբերվել է 2006 թվականի ապրիլի 27-ին։ Նախնական հաշվարկները ցույց տվեցին Երկրի հետ ընդհարման նշանակալի հավանականություն, սակայն հետագայում այս հաշվարկները չհաստատվեցին, և մոտակա հարյուր տարվա ընթացքում այս աստղակերպի հետ ընդհարում չի կանխատեսվում։
 Աստղակերպ ՝ հայտնաբերվել է 2011 թվականի հունվարի 8-ին։ Տրամագիծը մոտ 140 մ։ Նրան շնորհվել է 1 բալ՝ ըստ Թուրինի սանդղակի աստերոիդը - Աստղագիտության նորություններ Այս ընդհարման սպառնալիքները  .
 Աստղակերպ ՝ ունի մուգ մակերևույթ, տրամագիծը մոտ 400 մետր։ 2011 թվականի նոյեմբերի 8-ին ժամը 15։28 ԱՄՆ խաղաղօվկիանոսյա ափի ժամանակով (9 նոյեմբերին, 02։28 Երևանի ժմկ.) անցավ մոտ 324, 6 հազ. կմ հեռավորության վրա Երկրից, որը կազմում է Երկրից Լուսին ընկած հեռավորության մոտ 85 %-ըՆոյեմբերի 9-ին Երկրին մոտ կանցնի 400-մետրանոց աստերոիդ:  ։
 Աստղակերպ 2008 HJ՝ ունի անսովոր արագ պտույտ իր առանցքի շուրջ(42 վայրկյան)ԲիԲիՍի Նյուս՝ Պտույտի առանցքը նոր հայտնաբերված աստերոիդի համար (2008) .

 Ժամանակակից իրավիճակը 
Ընդհանուր առմամբ գրանցված են մոտ 6200 մարմիններ, որոնք մոտենում են Երկրին մինչև1, 3 աստղագիտական միավոր հեռավորության վրա։

 Տես նաև 
 Մերձերկրյա մարմին
 Լուսնի ծագումը
 Տունգուսկյան երկնաքար

 Ծանոթագրություններ 

 Արտաքին հղումներ 
 Ն. Բ. Ժելեզնով Աստղակերպա-գիսաստղային վտանգ` խնդրի ժամանակակից վիճակը։ 
 Ա. Ֆինկելշտեյն, Աստղակերպերը սպառնում են Երկրին Նաուկա ի Ժիզն, № 10, 2007, էջ՝ 70-73։ 
 Երկրի հարվածային խառնարանների տվյալների բազա:  
 Մերձերկրյա աստղակերպերի տվյալների բազա։ 
 Երկրին մոտեցող աստղակերպերի ռադիոտեղորոշման հետազոտություններ  
 Երկրին մոտեցող աստղակերպերի ՄԱՄ հանձնաժողով  
 13-ամյա դպրոցականը ուղղեց ՆԱՍԱ-ի սխալը (Ապոֆիս աստղակերպի հետ կապված դեպքը) 16/04/2008 տեսահոլովակ
 Արեգակնային համակարգի փոքր մարմինների ուղեծրային պտույտների կատալոգ 
 Աստղակերպեր՝ աղետի հետագիծ։ 2012 տեսահոլովակ

Կատեգորիա:Երկրին մոտեցող աստերոիդներ
Կատեգորիա:Աստերոիդների դասակարգում